Številka: 110-08/2025

Datum: 20. 2. 2025

Cankarjev dom, kulturni in kongresni center, objavlja razpis za zaposlitev na delovnem mestu

**VOZNIK (G094066 - VZDRŽEVALEC IV (I))** v Poslovnem sektorju, šifra 81 iz Kataloga delovnih mest Cankarjevega doma.

Delovno razmerje s polnim delovnim časom in 2-mesečnim poskusnim delom, bo sklenjeno za določen čas 4 mesecev.

**Naloge delovnega mesta so predvsem:**

* opravljanje prevozov delavcev, izvajalcev in opreme ob ustrezni izbiri prometne poti in zagotavljanju varne vožnje
* izvajanje opravil, potrebnih za sprotno redno vzdrževanje ter registracijo službenih vozil
* pomoč tehničnim ekipam pri izvajanju programa izven CD
* nabava in dostava opreme in materialov v skladu z delovnim nalogom
* vodenje predpisanih evidenc
* druge naloge po navodilu nadrejenega

**Pogoji, ki jih morajo kandidati izpolnjevati za zasedbo delovnega mesta:**

* srednje poklicna izobrazba, tehnična ali druga ustrezna smer
* najmanj šest mesecev delovnih izkušenj
* srednja raven aktivnega znanja slovenščine
* osnovno znanje uporabe osebnega računalnika
* izpit iz varstva pri delu
* vozniški izpit B kategorije
* Izpit iz varstva pri delu mora izbrani kandidat opraviti v šestih mesecih po nastopu dela.

***Delovne izkušnje*** *so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.*

***Srednja raven aktivnega znanja slovenščine se dokazuje*** *z znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.*

**Glede na zgoraj navedene pogoje morajo kandidati ob prijavi predložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **fotokopijo potrdila o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana, kadar je glede na naravo dela potrebno, pa tudi zunaj sedeža delodajalca.

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred IV in v plačni razred 4, z možnostjo napredovanja do 10 plačnih razredov.

Pisne prijave s pripadajočimi prilogami oddajte **do vključno petka, 28. februarja 2025**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali**

* na e-naslov cd.vlozisce@cd-cc.si,

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (031 483 936), Boštjan Koražija

V objavi zapisani izrazi v moški spolni slovnični obliki so uporabljeni kot nevtralni za ženske in moške.